Funafuti

Funafuti é un atol no que se atopa a capital e principal centro económico do país insular de Tuvalu. Ten unha poboación de 6.025 persoas, polo que é o atol máis poboado do país, co 56,6 por cento da poboación de Tuvalu. Ás veces, a capital de Tuvalu é referida como Fongafale ou Vaiaku. Con todo, todo o atol de Funafuti é oficialmente a capital. Funafuti está situada no atol máis grande do pequeno país. Desde o atol, expórtase copra e outros moitos froitos tropicais. O atol carece de recursos naturais, polo que os habitantes da zona confían na agricultura de subsistencia e na pesca. O único hotel de Tuvalu está situado moi preto de Funafuti, na localidade de Fongafale. O atol de Funafuti tamén ten aeroporto. Xeografía O atol é un anel formado por unha estreita franxa de terra, de entre 20 e 400 metros de largo, que rodea unha gran lagoa central (Te Namo) de 18 km de longo e 14 km de largo. A profundidade media da lagoa Funafuti é de aproximadamente 36,5 metros. Cunha superficie de 275 km², é de lonxe a lagoa máis grande de Tuvalu. Ten 33 illotes e a superficie total terrestre suman 2,4 km², menos do un por cento da superficie total do atol. Os buques de carga poden ingresar á lagoa de Funafuti e atracar nas instalacións portuarias de Fongafale. Illas de Funafuti Estímanse 33 illas no atol. A maior delas é Fongafale, seguida de Funafala. Polo menos hai tres illas que están habitadas, as cales son Fongafale, a principal illa ao leste, Funafala, no sur, e Amatuku, ao norte. Canles en Funafuti O atol ten varios canles cara a lagoa, con cadanseu grao de navegabilidade. A listaxe deles, comezando polo illote Fongafale ao sur, e seguindo as agullas do reloxo, son: Te Ava Pa Pua Te Ava Fuagea Te Ava Papa Te Ava Kum Kum Te Ava Tepuka Vili Te Ava Tepuka Te Avua Sari Te Ava i te Lape Lagoa A lagoa (Te Namo en tuvalés) do atol ten unha lonxitude de norte-sur de 24,5 km, e de leste-oeste de 17,5 km, facendo unha superficie total de 275 km² e a lagoa máis grande de Tuvalu. A súa profundidade chega acadar os 54,72 metros, mais ten algúns escollos e arrecifes de moi pouca profundidade. Notas Véxase tamén Outros artigos Fongafale Ligazóns externas Hedley, Charles (1896). "General account of the Atoll of Funafuti" (PDF). Australian Museum Memoir 3 (2): 1–72. Arquivado dende o orixinal (PDF) o 15 de outubro de 2013. Consultado o 23 de decembro de 2017. Kench, Thompson, Ford, Ogawa e McLean (2015). "GSA DATA REPOSITORY 2015184 (Changes in planform characteristics of 29 islands located on Funafuti's atoll rim)" (PDF). The Geological Society of America. Arquivado dende o orixinal (PDF) o 02 de febreiro de 2017. Consultado o 22 de xaneiro de 2017. Lambert, Sylvester M. "Young woman, member of the O'Brien family, Funafuti, Tuvalu". Special Collections & Archives, UC San Diego. Consultado o 18 de novembro de 2017.